గణేష్ హుక్కేరి

గణేష్ హుక్కేరి (జననం 24 జూలై 1978) కర్ణాటక రాష్ట్రానికి చెందిన రాజకీయ నాయకుడు. ఆయన చిక్కోడి-సదలగా శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

రాజకీయ జీవితం 
గణేష్ తన తండ్రి అడుగుజాడల్లో రాజకీయాలలోకి వచ్చి బెలగావి జిల్లా పరిషత్ సభ్యునిగా తన  రాజకీయ జీవితాన్ని ప్రారంభించి 2013 కర్ణాటక శాసనసభ ఎన్నికలలో  చిక్కోడి-సదలగా నియోజకవర్గం నుండి ఎమ్మెల్యేగా ఎన్నికైన అతని తండ్రి ప్రకాష్ హుక్కేరి 2014లో లోక్‌సభకు ఎన్నికైన తర్వాత చిక్కోడి-సదలగా నియోజకవర్గానికి జరిగిన ఉప ఎన్నికలో కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై, సెప్టెంబరు 2016లో కర్ణాటక రెవెన్యూ శాఖలో పార్లమెంటరీ కార్యదర్శిగా నియమితులయ్యాడు. ఆయన 2018 శాసనసభ ఎన్నికలలో కాంగ్రెస్ అభ్యర్థిగా పోటీ చేసి బీజేపీ అభ్యర్థి అన్నాసాహెబ్ శంకర్ జోల్లెపై 10,569 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. గణేష్ 2023 శాసనసభ ఎన్నికలలో కాంగ్రెస్ అభ్యర్థిగా పోటీ చేసి బీజేపీ అభ్యర్థి రమేష్ కత్తిపై 78,774 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు